From All of Us to All of You

From All of Us to All of You er en amerikansk animert TV-spesial lagd av Walt Disney Productions i forbindelse med julehøytiden. Den ble første gang vist på amerikansk TV i 1958. Produksjonen er opplagt som en kavalkade der det vises klipp av både klassiske Disney-filmer, samt ferske produksjoner. Den inneholder også et par klassiske julerelaterte kortfilmer med Donald Duck og Mikke Mus (Donald's Snow Fight, fra 1942 og Pluto's Christmas Tree, fra 1952). Programmet har utviklet seg til å bli en juletradisjon i flere land, deriblant Norge.

Programmet har en lengde på ca. 60 min og avsluttes alltid med sangen «When You Wish Upon a Star».

Juletradisjon
Norge
Programmet ble første gang vist på NRK julaften 1979 og har (med noen opphold) blitt vist nesten hver julaften siden. Fra 1989 til 1996 ble den også vist på TV3. Den har gått på NRK under tittelen Donald Duck og vennene hans, eller Donald Duck og vennene hans ønsker god jul.Aftenposten - TV-program (24.12.1979, s.28)

Sverige
Den har også blitt en juletradisjon i Sverige, der den ble sendt første gang allerede i 1960.Aftenposten aften - Radio og TV-program (23.12.1960, s.7)Magic movies - Kalle Anka och hans vänner önskar God jul (4.12.2006)   Der har den gått under tittelen Kalle Anka och hans vänner önskar god jul (tidligere titler har vært God jul önskar Kalle Anka, Musse Pigg, Piff och Puff og God jul önskar Kalle Anka och hans vänner).

Referanser

Eksterne lenker


Kategori:Enkeltstående TV-produksjoner
Kategori:Juleprogrammer på TV
Kategori:Disney-TV-serier
Kategori:Animasjonsfilmer fra USA
Kategori:Jul i USA
Kategori:TV-produksjoner fra USA, fra 1950-årene
Kategori:TV-produksjoner på ABC